
§ 5 første punktum skal lyde: 

Kongens person kan ikke lastes eller anklages. 


Kongen personleg kan ikkje lastast eller skuldast for noko. 

Følgende bestemmelser skal på nynorsk lyde: 

§ 6 første ledd annet punktum skal lyde: 

Berre barn av dronning eller konge, eller av nokon som sjølv har arverett, kan arve, og barnet må vere 
født i lovleg ekteskap. 

§ 6 annet ledd skal lyde: 

Den ufødde har og arverett, og barnet tek sin plass i arvefølgja så snart det kjem til verda. 

§15 tredje ledd skal lyde: 

Når Stortinget har gjort vedtak om mistillit, kan statsrådet berre utføre dei gjeremåla som trengst for 
forsvarleg embetsførsle. 

§19 skal lyde: 

Kongen ser til at eigedommane og regala til staten blir nytta og forvalta slik Stortinget har fastsett, og på 
den måten som er nyttigast for samfunnet. 

§21 tredje punktum skal lyde: 

Embetsmenn som ikkje er norske borgarar, kan ved lov få fritak frå denne plikta. 

§ 22 første ledd første punktum skal lyde: 

Statsministeren, dei andre medlemmene av statsrådet og statssekretærane kan utan dom avsetjast av 
kongen etter at han har høyrt kva statsrådet meiner om det. 

§ 23 første ledd første punktum skal lyde: 

Kongen kan gje ordenar til kven han vil, til påskjøning for framifrå gagnsverk, som må kunngjerast 
offentleg. 

§ 25 annet ledd skal lyde: 

Landvernet og andre troppar som ikkje kan reknast som linetroppar, må aldri brukast utanfor grensene 
til riket utan samtykke frå Stortinget. 

§28 tredje punktum skal lyde: 

Det kan likevel gjerast unntak frå behandling i statsråd for eigentlege militære kommandosaker i den 
mon kongen fastset. 

§ 29 første ledd skal lyde: 

Hindrar lovleg forfall ein statsråd frå å møte og målbere saker som høyrer til hennar eller hans 
fagområde, skal sakene målberast av ein annan statsråd, som kongen konstituerer til det. 

§ 30 annet ledd annet punktum skal lyde: 

Kongen har plikt til å høyre meininga, men kan ta avgjerd etter eige omdømme. 

§31 annet punktum skal lyde: 

1 militære kommandosaker skal avgjerdene kontrasignerast av den som har målbore saka, men elles av 
statsministeren eller, om statsministeren ikkje var til stades i statsrådet, av den fyrste av dei medlemmene 
som var det. 

§ 36 annet ledd skal lyde: 

Handlar ho eller han i strid med dette, misser vedkommande retten til Noregs trone for seg sjølv så vel 
som for etterkommarane sine. 

§41 første punktum skal lyde: 

Er kongen utanfor riket utan å vere i felt, eller er han så sjuk at han ikkje kan ta seg av regjeringa, skal 
den næraste arvingen til trona stå for regjeringa som mellombels utøvar av kongemakta, så framt ho eller 
han har nådd myndig alder for kongen. 

§ 50 annet ledd skal lyde: 

1 kva mon norske borgarar som på valdagen er busette i utlandet, men elles stettar vilkåra ovanfor, skal 
ha røysterett, blir fastsett i lov. 

§ 51 skal lyde: 

Reglar om manntalsføring og om innføring av dei røysteføre i manntalet blir fastsette i lov. 

§ 53 skal lyde: 

Røysteretten misser 

a) den som blir dømd for strafflagde handlingar, i samsvar med føresegner om dette i lov, 

b) den som går i teneste for ei framand makt utan samtykke frå regjeringa. 

§ 57 annet ledd skal lyde: 

Riket blir inndelt i 19 valdistrikt. 

§ 57 femte ledd første punktum skal lyde: 

Talet på stortingsrepresentantar som skal veljast frå kvart valdistrikt, blir utrekna på grunnlag av høvet 
mellom innbyggjartalet og flatevidda i distriktet på den eine sida og innbyggjartalet og flatevidda i heile 
riket på den andre sida. 

§ 67 skal lyde: 

Representantane som er valde på den ovannemnde måten, utgjer Kongeriket Noregs Storting. 

§ 75 skal lyde: 

Det høyrer Stortinget til 

a) å gje og oppheve lover; å fastsetje skattar, avgifter, toll og andre offentlege bører, som likevel ikkje gjeld 
etter 31. desember året etter, om dei ikkje blir uttrykkeleg fornya av eit nytt storting; 

b) å opne lån på rikets kreditt; 

c) å føre oppsyn med pengestellet i riket; 

d) å løyve dei pengesummane som trengst til statsutgiftene; 

e) å fastsetje kor mykje kongen skal få utbetalt til hoffstaten sin kvart år, og fastsetje den kongelege familiens 
apanasje, som ikkje kan vere i fast eigedom; 

f) å få seg førelagt protokollane frå statsrådet og alle offentlege meldingar og papir; 

g) å få melding om dei folkerettslege avtalene som kongen har gjort med framande makter for staten; 

h) å kunne gje kven som helst påbod om å møte for seg i statssaker, så nær som kongen og den kongelege 
familien; likevel kan dei kongelege prinsessene og prinsane kallast inn dersom dei har embete; 

i) å revidere lister over mellombels løner og pensjonar og gjere dei endringane som Stortinget meiner 
trengst; 

k) å utnemne fem revisor ar som skal sjå gjennom statsrekneskapane kvart år og kunngjere utdrag av dei på 
prent; revisorane skal få rekneskapane tilsende innan seks månader etter utgangen av det året som 
Stortinget hai - gjeve løyvingar for; og å gje føresegner om ordninga av desisjonsmakta overfor 
rekneskapstenestemennene til staten; 

l) å utnemne ein som ikkje er medlem av Stortinget, som etter nærare føresegner fastsette i lov skal føre 
kontroll med den offentlege forvaltninga og alle som er i offentleg teneste, for å hindre at det blir gjort 
urett mot den einskilde borgaren; 

m) å gje innføddsrett. 

§ 77 skal lyde: 

Når Stortinget har gjort same lovvedtaket to gonger på rad, går vedtaket til kongen med oppmoding om 
sanksjon. 

§ 79 skal lyde: 

Når to storting med eitt val og minst to storting imellom har gjort same lovvedtaket uendra utan at 
Stortinget i mellomtida har gjort avvikande endeleg lovvedtak, og det då blir lagt fram for kongen med dei 
orda at Hans Majestet ikkje vil nekte å sanksjonere eit lovvedtak som Stortinget etter ei grundig vurdering 
held for gagnleg, så blir det til lov endå om kongen ikkje gjev sanksjon før Stortinget skilst. 

§ 80 annet ledd skal lyde: 

1 samsvar med reglar i den ordenen Stortinget har vedteke, kan forhandlingane takast opp att, men dei 
blir avslutta seinast siste kvardagen i september. 

§ 80 tredje ledd skal lyde: 

Innan den tid kunngjer kongen for Stortinget avgjerda si om dei lovvedtaka som ikkje alt er avgjorde (jf. 
§§ 77-79). med anten å stadfeste eller å forkaste dei. Alle dei han ikkje uttrykkeleg godkjenner, blir rekna 
som forkasta av kongen. 

§81 første punktum skal lyde: 

Alle lover (så nær som dei etter § 79) blir utferda i namnet til kongen, under Noregs rikssegl og med 
desse orda: «Vi N.N. gjer kunnig: at Oss er førelagt vedtak frå Stortinget dagsett dato som lyder slik: (her 
kjem vedtaket). 

§ 86 fjerde ledd skal lyde: 

Dei som har teke sete i Riksretten som valde av Stortinget, blir sitjande jamvel om tida dei er valde for, 
går ut før Riksretten har avslutta saka. Like eins blir høgsterettsdommarar sitj ande i Riksretten jamvel om 
dei går av som medlemmer av Høgsterett. 

§ 90 skal lyde: 

Ein høgsterettsdom kan ikkje i noko tilfelle ankast. 

§ 91 skal lyde: 

Ingen kan utnemnast til medlem av Høgsterett før ho eller han er 30 år gammal. 

§100 annet ledd første punktum skal lyde: 

Ingen kan haldast rettsleg ansvarleg for å ha motteke eller komme med opplysningar, idear eller 
bodskapar om det ikkje let seg forsvare halde opp imot den grunngjevinga ytringsfridommen har i 
sanningssøking, demokrati og den frie meiningsdanninga til individet. 

§100 fjerde ledd annet punktum skal lyde: 

Brevsensur kan ikkje setjast i verk, så nær som i anstaltar. 

§ 105 skal lyde: 

Krev omsyn til samfunnet at nokon må gje frå seg sin faste eller rørlege eigedom til offentleg bruk, skal 
ho eller han få fullt vederlag av statskassa. 

§114 første ledd skal lyde: 

Til embete i staten kan det berre utnemnast norske borgarar som talar språket i landet og 

a) anten er fødde i riket av foreldre som då var norske statsborgarar, 

b) eller er fødde i utlandet av norske foreldre som då ikkje var statsborgarar i noko anna land, 

c) eller har opphalde seg i riket i 10 år, 

d) eller får innføddsrett av Stortinget. 

§115 annet ledd skal lyde: 

Føresegnene i denne paragrafen gjeld ikkje ved deltaking i ein internasjonal samskipnad der avgjerdene 
berre har reint folkerettsleg verknad for Noreg. 

§117 annet punktum skal lyde: 

Dei nærare vilkåra for korleis han skal stå ved lag til størst mogleg nytte for staten og gagn for 
landallmugen, blir fastsette av det fyrste eller andre stortinget. 

§119 annet ledd skal lyde: 

Korleis denne grunnsetninga skal gjennomførast, og kva unntak ho skal ha, blir fastsett i lov. 

§121 første ledd tredje punktum skal lyde: 

Ei slik endring må likevel aldri stri mot prinsippa i denne grunnlova, men berre gjelde modifikasjonar i 
einskilde føresegner som ikkje endrar ånda i denne konstitusjonen, og to tredjedelar av Stortinget må vere 
samde i ei slik endring. 

